stanford-oval/wikipedia huggingface dataset:
Ciba Specialty Chemicals
Aiheesta muualla

Yhtiön omat sivut (Arkistoitu – Internet Archive)
Cibitoken provinssi

Cibitoken provinssi Burundin kartalla.
Cibitoke on Burundin 17 provinssista luoteisin. Myös sen pääkaupungin nimi on Cibitoke.
Asukastiheys oli 1990 noin 150–200/km². Vuonna 2007 maakunnan väkiluku oli arviolta 523 000.
Cibitoke rajoittuu Ruandaan ja Kongon demokraattiseen tasavaltaan. Maisemaa leimaa idässä trooppinen vuoristometsä. Pohjoisessa ja lännessä on runsaasti ruohosavannia, jossa on paikoin metsäsaarekkeita. Cibitoke on erityisen hedelmällinen maakunta, jossa pidetään vuohia ja viljellään puuvillaa, kahvia, banaania ja maapähkinää. Luonnonvaroja on kulta- ja öljyesiintymiä. Lisäksi on tupakkateollisuutta.
Kunnat

Cibitoken provinssi jakautuu kuuteen kuntaan:
Buganda
Bukinanyana
Mabayi
Mugina
Murwi
Rugombo
Cross the Line

| Cross the Line Doom Unit |
| --- | --- | --- |

Studioalbumin tiedot
 Äänitetty : kesällä 2009
 Julkaistu: 18. marraskuuta 2009
 Tyylilaji: heavy metal, hard rock
 Kesto: 38.38
 Levy-yhtiö: Hype Records
Listasijoitukset
  2.
Doom Unitin muut julkaisut
|   | Cross the Line 2009 | The Burden of Bloom 2011 |
Singlet albumilta Cross the Line
 ”Killing Time” Julkaistu: 2009  ”Hide Your Scars” Julkaistu: 2009  ”Chameleon” Julkaistu: 2009
Cross the Line on suomalaisen heavy metal -yhtyeen Doom Unitin debyyttialbumi. Albumi julkaistiin 18. marraskuuta 2009. Sen kappaleista on tähän mennessä julkaistu singlenä "Killing Time", "Chameleon" ja "Hide Your Scars" joista kaikista tuli hittejä, ja ne saivat paljon radiosoittoaikaa.[lähde? ]
Albumi debytoi Suomen virallisen listan toisella sijalla, ja pysyi listalla yhteensä 8 viikkoa.
Kappaleet

Cylinder – 4.16
Killing Time – 3.57
The Path – 4.22
Hide Your Scars – 4.29
Must I Die Alone – 4.46
Red Horizon – 3.09
I Am – 3.58
Pile of Bones – 3.15
Chameleon – 3.45
Mistakes – 2.41
Kokoonpano

Jape – laulu, kitarat
Chris – taustalaulu, kitarat
Nahka – basso
Julli – rummut
Arvostelut

Desibeli.net:
Imperiumi.net:
Soundi:
V2.fi:
CLC

| CLC |
| --- | --- |
 CLC helmikuussa 2019
Tiedot
Toiminnassa:  2015–2022
Tyylilaji:  K-pop
Kotipaikka:   Etelä-Korea
Laulukieli:  korea
Jäsenet:  Seunghee   Yujin   Seungyeon   Yeeun   Eunbin  
Entiset jäsenet:  Elkie   Sorn  
Levy-yhtiö:  Cube Entertainment  
Aiheesta muualla
Kotisivut
Infobox OKNimi-testi OK: 
CLC (kor. 씨엘씨, Ssielssi, lyhenne CrystaL Clear) on eteläkorealainen tyttöbändi, joka aloitti viisihenkisenä ryhmänä vuonna 2015.
Historia

Yhtye teki debyyttinsä viisihenkisenä ryhmänä vuonna 2015 Cube Entertainmentilla. Yhtyeen alkuperäiseen kokoonpanoon kuuluivat Seunghee, Seungyeon, Yujin, Sorn ja Yeeun.
Vuonna 2016 yhtyeeseen liittyi kaksi uutta jäsentä Elkie ja Eunbin. Elkie jätti yhtyeen helmikuussa 2021. Elkie on kertonut lähdön syyksi yhtiön sanoneen, ettei se enää käyttäisi resursseja yhtyeeseen.
Kesäkuussa 2021 kerrottiin, että Yujin osallistuu Girls Planet 999 -ohjelmaan, jonka osallistujista kootaan uusi tyttöryhmä.
Marraskuussa 2021 Sorn lähti Cube Entertainmentilta ja yhtyeestä.
20. toukokuuta 2022 Cube Entertainment ilmoitti, että yhtyeen toiminta loppuu 6. kesäkuuta 2022.
Jäsenet

Seunghee (승희) (2015–)
Seungyeon (승연) (2015–)
Yeeun (예은) (2015–)
Eunbin (은빈) (2016–)
Jäsenet > Muut jäsenet

Yujin (유진) (2015–) (ei aktiivinen jäsen, mukana Kep1er-yhtyeessä)
Jäsenet > Entiset jäsenet

Elkie (엘키) (2016–2021)
Sorn (손) (2015–2021)
Julkaisut > EP-levyt

| --- | --- |
 Korealaiset julkaisut First Love (2015)  Question (2015)  Refresh (2016)  Nu.Clear (2016)  Crystyle (2017)  Free'sm (2017)  Black Dress (2018)  No.1 (2019) :  Japanilaiset julkaisut High Heels (2016, julkaistu Japanissa)  Chamisma (2016, julkaistu Japanissa)
Hyväntekeväisyys

Yhtyeen jäsenet ovat keränneet rahaa hyväntekeväisyyteen katuesiintymisillä jo ennen yhtyeen debyyttiä.
Aiheesta muualla

CLC Discogsissa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:CLC (band)
Käännös suomeksi
Chocolate Starfish and the Hot Dog Flavored Water

| Chocolate Starfish and the Hot Dog Flavored Water Limp Bizkit |
| --- | --- | --- |

Studioalbumin tiedot
 Äänitetty : 1999-2000 Westlake Studios Los Angeles, Kalifornia
 Julkaistu: 17. lokakuuta 2000
 Tuottaja(t): Limp Bizkit
 Tyylilaji: rapcore, nu metal
 Kesto: 75.08
 Levy-yhtiö: Interscope Records
Listasijoitukset
 1.    2. 
Limp Bizkitin muut julkaisut
| Significant Other 1999 | Chocolate Starfish and the Hot Dog Flavored Water 2000 | New Old Songs 2001 |
Chocolate Starfish And The Hot Dog Flavored Water on Limp Bizkitin kolmas albumi, joka julkaistiin vuonna 2000. Albumi on myyntimenestys, jolta tunnetuiksi nousivat kappaleet "Take a Look Around", "My Generation", "My Way" ja "Rollin' (Air Raid Vehicle)". Kappale "Boiler" nousi myös pienimuotoiseksi hitiksi kotimaassaan. "Rollin' (Urban Assault Vehicle)" julkaistiin Hurjapäät - (The Fast and the Furious) -elokuvan soundtrackilla.
Albumilla yhtye meni lähemmäs rap-vaikutteita, joita oli paljon jo albumilla Significant Other (1999). Mm. kappale "Getcha Groove On" (Xzibitin kanssa) ja "Rollin' (Urban Assault Vehicle)" (DMX, Method Man ja Redman mukana) ovat täysverisiä rap-kappaleita. Albumilla on myös paljon tuttuja rapcore/nu metal-vaikutteita, mm. kappaleilla "My Generation" ja "Hot Dog". Albumilla yhtye meni myös samalla melodisempaan suuntaan kappaleissa "The One", "Hold On" ja "My Way". "Hot Dog" sai paljon huomiota mediassa, sillä se sisälsi 46 "fuck"-sanaa, jonka Fred Durst mainitsee myös kyseisessä kappaleessa.
Albumi myi enemmän kuin edelliset kaksi albumia yhteensä, noin 18 miljoonaa kappaletta. Julkaisupäivänään se myi jo platinalevyn verran Yhdysvalloissa. Nykyään se on myynyt Yhdysvalloissa kuusinkertaista platinaa. Suomessa albumi myi tuplaplatinaan oikeuttavan määrän eli yli 50 000 kopiota.
Enjoy The Ride Records julkaisee 28. lokakuuta 2022 albumista vinyylipainoksen.
Kappaleet

Kaikki sanat Fred Durst, ellei toisin mainita, kaikki sävellykset Wes Borland, John Otto ja Sam Rivers, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Intro |  |  | 1.18 |  |  |  |  |  |
| 2. | Hot Dog |  |  | 3.50 |  |  |  |  |  |
| 3. | My Generation |  |  | 3.41 |  |  |  |  |  |
| 4. | Full Nelson |  |  | 4.07 |  |  |  |  |  |
| 5. | My Way |  |  | 4.32 |  |  |  |  |  |
| 6. | Rollin' (Air Raid Vehicle) |  |  | 3.33 |  |  |  |  |  |
| 7. | Livin' It Up |  |  | 4.24 |  |  |  |  |  |
| 8. | The One |  |  | 5.43 |  |  |  |  |  |
| 9. | Getcha Groove On (feat. Xzibit)  | Durst, Xzibit | DJ Lethal | 4.29 |  |  |  |  |  |
| 10. | Take a Look Around |  | Lalo Schifrin | 5.21 |  |  |  |  |  |
| 11. | It'll Be OK |  |  | 5.06 |  |  |  |  |  |
| 12. | Boiler |  |  | 7.00 |  |  |  |  |  |
| 13. | Hold On (feat. Scott Weiland)  | Durst, Scott Weiland |  | 5.48 |  |  |  |  |  |
| 14. | Rollin' (Urban Assault Vehicle) (feat. DMX & Method Man & Redman)  | DMX, Durst, Method Man, Redman | Swizz Beatz | 6.22 |  |  |  |  |  |
| 15. | Outro |  |  | 9.49 |  |  |  |  |  |
|  |  |  |  | 1.15.08 |  |  |  |  |  |
Kokoonpano

| --- | --- |
 Limp Bizkit Fred Durst - laulu  Wes Borland - kitara  Sam Rivers - basso  Rich Keller - basso  DJ Lethal - DJ  John Otto - rummut :  Vierailijat Scott Borland - koskettimet  DMX - räppäys ("Rollin' (Urban Assault Vehicle)")  Redman - räppäys ("Rollin' (Urban Assault Vehicle)")  Method Man - räppäys ("Rollin' (Urban Assault Vehicle)")  Scott Weiland - laulu ("Hold On")  Xzibit - räppäys ("Getcha Groove On") 
Albumi sisältää myös monia muita maineikkaita vierailijoita mm. erilaisissa puherooleissa kuten Ben Stiller ja Mark Wahlberg.
Dana Kunze

Dana Kunze (s. 27. tammikuuta 1961) on yhdysvaltalainen ammattilaisuimahyppääjä. Hän piti hallussaan korkeimman uimahypyn maailmanennätystä (52,4 metriä) vuoteen 1985 asti, jolloin Randy Dickison rikkoi ennätyksen hyppäämällä noin 53 metristä. Nykyinen ennätys on Oliver Favren 53.9 metriä vuodelta 1987.
Chikuma (1938)

| Chikuma / 筑摩 重巡洋艦 |
| --- | --- |
 Chikuma

Aluksen vaiheet
Kölinlasku:  1. lokakuuta 1935
Laskettu vesille:  19. maaliskuuta 1938
Palveluskäyttöön:  20. toukokuuta 1939
Poistui palveluskäytöstä:  miehistö upotti 25. lokakuuta 1944
Tekniset tiedot
Uppouma:  11 213 t (standardi)
Pituus:  189,1 m
Leveys:  19,4 m
Syväys:  6,2 m
Koneteho:  152 000 shp
Nopeus:  35 solmua
Miehistöä:  874
Panssarointi:  panssarivyö: 100 mm  panssarikansi: 30–65 mm  päätykkitornit: 25 mm  barbetit: 25 mm  komentotorni: 70–130 mm 
Aseistus
Aseistus:  8 × 200 mm/50 Type 3 kaksiputkisina asennuksina 8 × 12,7 cm tykkiä 12 × 2,5 cm ilmatorjuntatykkiä 12 × 610 mm torpedoputkea
Chikuma (jap. 筑摩 重巡洋艦) oli keisarillisen Japanin laivaston vuonna 1939 valmistunut Tone-luokan raskas risteilijä toisessa maailmansodassa, kunnes miehistö upotti Samarin saaren taistelussa vaurioituneen aluksensa 25. lokakuuta 1944.
Valmistus

Alus tilattiin vuoden 1932 hankinnoissa Mitsubishin Nagasakin telakalta, missä köli laskettiin 1. lokakuuta 1935. Alus laskettiin vesille 19. maaliskuuta 1938 ja valmistui 20. toukokuuta 1939.
Palvelus

Vuoden 1941 lopulla Chikuma muodosti sisaraluksensa Tonen kanssa 8. risteilijäviirikön, joka otti osaa hyökkäykseen Pearl Harboriin 7. joulukuuta. Alus osallistui viirikön mukana hyökkäykseen Wakelle ja saaren kukistuttua palasi Kuren laivastotukikohtaan.
Vuoden 1942 alussa alus osallistui Hollannin Itä-Intian valtaukseen hyökättäessä Jaavalle. Helmikuussa 1942 alus suojasi Darwiniin iskenyttä lentotukialusosastoa ja maaliskuussa se osallistui Yhdysvaltain laivaston hävittäjän USS Edsallin upottamiseen. Maaliskuussa se kuului vielä amiraali Nagumon Intian valtamerelle iskeneeseen laivastoon, joka hyökkäsi myös Ceylonille.
Alus palasi Tyynellemerelle, missä se osallistui Midwaylle tehtyyn hyökkäykseen toukokuussa. Kesällä 1942 alus osallistui Guadalcanalin operaatioihin. Santa Cruzin taistelussa alukseen osui lokakuussa viisi USS Hornetin lentokoneiden pudottamaa pommia.
Alus oli Salomonin saarten alueella, missä se vaurioitui 5. marraskuuta ilmahyökkäyksessä Simpsonin satamaan Rabaulilla. Vuoden 1944 alussa alus oli  7. risteilijäviirikössä, joka iski helmikuussa Intian valtamerelle Australian ja Adenin väliselle laivareitille. Isku kuitenkin keskeytyi yhden liittoutuneiden aluksen upottamisen jälkeen.
Tyynellemerelle palattuaan alus osallistui Filippiinien meren taisteluun. Lokakuussa 1944 se kuului Leytenlahden taistelussa amiraali Kuritan keskiseen osastoon. Samarin taistelussa alus alukseen osui 25. lokakuuta Yhdysvaltain laivaston lentokoneiden laukaisema torpedo, minkä jälkeen miehistö upotti aluksensa.
Cibes Lift

| Cibes Lift Group |
| --- | --- |
Perustettu:  1947
Toimitusjohtaja:  Mats Engblom
Toiminta-alue:  Eurooppa
Toimiala:  metalliteollisuus
Tuotteet:  kevyt- ja jälkiasennushissit
Liikevaihto:  100 milj. € (2018)
Henkilöstö:  400 (2018)
Tytäryhtiöt:  Cibes Hissit Oy, Hyvinkää Amslift Oy, Turku
Kotisivu:  www.cibeslift.com/fi/
Infobox OKVirheellinen NIMI-arvo: 
Amslift Iso-Heikkilän Ruissalontiellä Turussa.
Cibes Lift ['siːbes] on ruotsalainen hissien valmistaja, joka on erikoistunut pienten tilojen kevythisseihin ja on sillä alalla Euroopan suurimpia. Vuonna 1947 perustettu Cibes toimii 14 maassa. Henkilöstöä sillä on nelisensataa ja liikevaihtoa noin 100 miljoonaa euroa vuodessa.
Loppuvuodesta 2018 Cibesin suomalainen tytäryhtiö Cibes Hissit Oy (vuoteen 2013 Hissipörssi) osti turkulaisen jälkiasennettaviin hisseihin erikoistuneen Amslift Oy:n koko osakekannan sen perustajilta Juha Kivirannalta ja Paavo Lammelalta. Molemmat yritykset jatkavat omilla nimillään, ja Kiviranta nimitettiin molempien toimitusjohtajaksi. Cibes Hissit Oy:n toimitusjohtaja Pekka Pippuri siirtyi molempien yhtiöiden myyntijohtajaksi. Amslift on saanut alkunsa puoliksi ruotsalaisomisteisena Amslerina, jonka Kiviranta ja Lammela ostivat vuonna 1997 kokonaan itselleen.
Historiaa

Cibes Lift sai alkunsa vuonna 1947, kun ruotsalainen hissien kehittäjä Bertil Svedberg perusti yrityksen valmistamaan tavarahissejä. 1960-luvun keskivaiheilla yritys laajeni asuinrakennusten henkilöhisseihin. 1980-luvun loppuun asti Cibes toimi pelkästään Ruotsin markkinoilla, kunnes 1990-luvun mittaan se laajeni toimimaan ensin Suomessa ja Norjassa ja sitten tytäryhtiöiden kautta yhteensä yhdeksässä Euroopan maassa. Vuonna 2012 yrityksen tuotantolaitokset ja pääkonttori siirrettiin Järbosta Gävleen. Cibesin hissejä on myyty noin 50 maahan.
Christopher Schorch

| 0 | 1 | 2 |
| --- | --- | --- |

Henkilötiedot
Syntymäaika: 30. tammikuuta 1989 (ikä 35)
Syntymäpaikka: Halle, Itä-Saksa
Pelipaikka: puolustaja
Pituus: 192 senttimetriä
Seura
Seura: Köln
Pelinumero: 16
Junioriseurat
  2004–2006: Nietlebener SV Hallescher FC Hertha BSC
Seurat
| Vuodet | Seura | O (M) |
| 2006 2006–2007 2007–2009 2009– | Hertha BSC II Hertha BSC Real Madrid Castilla 1. FC Köln | 17 (0) 2 (0) 24 (0) 0 (0) |
 Seurajoukkueuran tilastot kattavat vain kansalliset sarjat, päivitetty 21. heinäkuuta 2009.
Christopher Schorch (s. 30. tammikuuta 1989 Halle, Itä-Saksa) on saksalainen jalkapalloilija, joka edustaa Kölniä. 192 senttimetriä pitkän Schorchin pelipaikka on puolustuksessa joko keskuspuolustajana tai oikeana laitapuolustajana.
Ura

Schorch edusti juniorina Nietlebeneriä, Hallescheria ja Herthaa. Jälkimmäisen organisaatioon hän liittyi vuonna 2004, ja pelasi juniorijoukkueissa sekä kakkosjoukkueessa ennen debyyttiään seuran ykkösjoukkueessa kaudella 2006–2007.
Schorch ehti pelata kaksi ottelua Bundesliigaa ennen siirtymistään espanjalaiseen Real Madridiin heinäkuussa 2007. Hän pelasi kaksi kautta seuran kakkosjoukkueessa Castillassa Espanjan kolmanneksi korkeimmalla sarjatasolla Segunda División B:ssä. Heinäkuussa 2009 Schorch palasi Saksaan ja liittyi Kölnin riveihin neljävuotisella sopimuksella.
Schorch on pelannut myös Saksan nuorten maajoukkueissa.
Christian Thomasius

Christian Thomasius
Christian Thomasius (1. tammikuuta 1655 Leipzig –  23. syyskuuta 1728 Halle) oli saksalainen filosofi ja oikeustieteilijä.  Thomasius oli saksalaisen valistuksen ajan voimakas vapaamielisten aatteiden edustaja skolastisuutta, suvaitsemattomuutta ja taikuutta vastaan. Hän luennoi ensimmäisenä yliopistossa saksan kielellä.
Elämä ja filosofia

Thomasius tuli oikeustieteen tohtoriksi Frankfurtissa vuonna 1678 ja luennoi vuodesta 1688 Leipzigissa. Vapaamielisten mielipiteidensä vuoksi hänen oli paettava Leipzigista Halleen, jonka osittain hänen myötävaikutuksellaan perustetussa yliopistossa hänestä tuli oikeustieteen professori vuonna 1694.
Thomasius on yksi saksalaisen valistuksen edelläkävijöistä, ja hän teki suuria palveluksia saksalaiselle kulttuurille sillä rohkeudella, jolla hän asettui vastustamaan noituutta ja kidutusta sekä puolustamaan tieteen ja uskon vapautta. Hän näki tieteen päätehtävänä taikauskon hälventämisen ja valistuksen levittämisen, ja hän oli ensimmäinen, joka luennoi äidinkielellä saksalaisessa yliopistossa vuonna 1688, sekä oli saksankielisten kirjoitustensa kautta saksalaisen filosofisen terminologian uranuurtaja.
Hänen filosofiansa perustui järjen käyttöön. Uskonnollisissa näkemyksissään hän lähentyi mystiikkaa ja pietismiä.  Filosofian ja teologian eron hän määritteli siten, että edellinen sisälsi luonnollisen, jälkimäinen ilmoitetun totuuden. Oikeustieteen opettajana hän sai vaikutteita Hugo Grotiukselta ja Samuel Pufendorfilta. Thomasiuksen mukaan laki on edellytys ihmisen onnellisuudelle yhteiskunnallisessa elämässä, ja Jumala on kirjoittanut luonnonlain ihmisen sydämeen. Thomasius koetti tähdentää juridisen ja moraalisen oikeuden välistä eroa.  Hänen lukuisiin kirjoituksiinsa kuuluvat muun muassa Einleitung zur vernunftlehre (1691), Einleitung in die sittenlehre (1692), Ausübung der sittenlehre (1696), Fundamenta iuris naturæ et gentium (1705), Ausübung der vernunftlehre (1710). Thomasius julkaisi ensimmäiset saksankieliset tieteelliset aikakauslehdet Teutsche monate ja Geschichte der weisheit und torheit.
Aiheesta muualla

Kuvia tai muita tiedostoja aiheesta Christian Thomasius Wikimedia Commonsissa
Claus Bloch

| Mitalit | Mitalit | Mitalit |  |
| --- | --- | --- | --- |
|  Claus Bloch |  Claus Bloch |  Claus Bloch |  |
Maa:   Tanska
Miesten suunnistus
| MM-kilpailut  | MM-kilpailut  | MM-kilpailut  |  |
|  Pronssia | Århus 2006 | sprintti |  |
Claus Hallingdal Bloch (s. 12. maaliskuuta 1977) on tanskalainen suunnistaja. Seuratasolla hän edustaa tanskalaista OK Pan Århusia. Aikaisemmin hän on edustanut OK Tyriä ja IFK Göteborgia.
Århusin MM-kilpailuista 2006 Bloch voitti pronssia sprintistä. Hän hävisi alle kahdella sekunnilla maailmanmestaruuden voittaneelle Emil Wingstedtille. Viestissä hän sijoittui kahdeksanneksi. EM-kilpailuissa hänen toistaiseksi paras sijoituksensa on kymmenes sija sprintissä Roskildessa 2004.
Claus Bantzer

Claus Bantzer vuonna 2007.
Claus Bantzer (s. 1942 Marburg) on saksalainen säveltäjä. Hän toimi vuosina 1975–2008 St. Johannis Harvestehude -kirkon urkurina Hampurissa. Hän on johtanut Harvestehuden kamarikuoroa ja Hamburger Camerata -orkesteria. Hänen teoksiinsa lukeutuvat jazzmessu Missa Popularis (1980) ja jazzkantaatti Tu deinen Mund auf für die Stummen (1993). Bantzer on myös tehnyt muun muassa yhteistyötä elokuvasäveltäjänä Peter Lilienthalin, Jan Schütten ja Doris Dörrien kanssa. Elokuvamusiikistaan Bantzer sai vuonna 1987 Bundesfilmpreisin. Muita hänen saamiaan palkintoja ovat Max-Brauer-Preis (2001) ja Biermann-Ratjen-Medaille (2007). Tammikuussa 2004 hänestä tuli Hampurin Freie Akademie der Künsten jäsen.
Clerkenwell

| Clerkenwell |
| --- | --- |
 St. Jamesin kirkko.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  Islington Camden
Koordinaatit:  51°31′34″N, 0°06′11″W
Lähialueet:  Islington, St Luke’s, Lontoon City, Holborn, Bloomsbury
 fiClerkenwell 
Clerkenwell on alue Keski-Lontoossa Islingtonin kaupunginosassa. Clerkenwelliä on aikoinaan sanottu Lontoon "pikku-Italiaksi", sillä siellä asui erityisen runsaasti italialaisperäistä väestöä 1850-luvulta 1960-luvulle. Alue on saanut nimensä Farringdon Lanella sijainneesta keskiaikaisesta kaivosta Clerks’ Well, josta alueen asukkaat ovat aikoinaan hakeneet veden. Kaivo löytyi muiden kaivauksien yhteydessä.
Clerkenwell vuonna 1805.
Aiheesta muualla

Kuvia tai muita tiedostoja aiheesta Clerkenwell Wikimedia Commonsissa
Crossairin lento 3597

| Crossairin lento 3597 |
| --- | --- |
 Onnettomuuskone Frankfurtin lentoasemalla huhtikuussa 2001.
Yhteenveto
Päivämäärä:  24. marraskuuta 2001
Onnettomuustyyppi:  Lentäjän virhe
Tapahtumapaikka:  Bassersdorf, Sveitsi
Lähtöpaikka:  Tegelin lentoasema, Berliini, Saksa
Määränpää:  Zürichin kansainvälinen lentoasema, Kloten, Sveitsi
Kuolleita:  24
Loukkaantuneita:  9
Eloonjääneitä:  9
Lentokone
Konetyyppi:  Avro RJ100
Lentoyhtiö:  Crossair
Rekisteritunnus:  HB-IXM
Matkustajia:  28
Miehistöä:  5
Crossairin lento 3597 oli reittilento Berlin-Tegelin lentoasemalta Zürichiin 24. marraskuuta 2001. Laskeutumisvaiheessa kone putosi maahan lähellä Bassersdorfia, noin neljä kilometriä ennen kiitotien alkua. Koneessa olleista 33 ihmisestä 24 kuoli. Onnettomuuden pääsyy oli lentäjän virhe.
Tapahtumien kulku

Kone nousi ilmaan Berliinistä kello 21.01 paikallista aikaa (UTC+1), noin 20 minuuttia aikataulusta jäljessä. Koneessa oli 28 matkustajaa ja viisi miehistön jäsentä. Koneen kapteeni, joka myös toimi lennolla lentävänä ohjaajana (PF, pilot flying), oli kokenut lentäjä, ja hänellä oli takanaan yli 19 500 lentotuntia. Hän toimi myös lentokouluttajana. Perämies puolestaan oli varsin kokematon. Hänellä oli takanaan vain 490 lentotuntia.
Lento sujui ongelmitta, kunnes miehistö aloitti laskeutumisvalmistelut. Kello 21.47 miehistön jo aloitettua laskeutumisen lennonjohdosta ilmoitettiin, että koneen tuleekin laskeutua Zürichin lentoaseman kiitotielle 28 eikä pääkiitotielle 14, kuten oli suunniteltu. Syynä tähän muutokseen oli Saksan ja Sveitsin sopimus, jonka vuoksi kiitotielle 14 ei saanut laskeutua enää kello 22:n jälkeen. Sopimuksen tarkoituksena oli vähentää lentomelua Etelä-Saksassa. Kiitotielle oli tarkoitus laskeutua ILS-järjestelmän avulla, mutta kiitotiellä 28 ei ollut tällaista järjestelmää. Lennonjohdosta kerrottiin, että kiitotielle 28 laskeuduttaisiin epätarkemmalla VOC/DME-menetelmällä.
VOC/DME-menetelmässä tarvitaan visuaalinen havainto kiitotiestä ennen minimilähestymiskorkeuden (MDA, minimum descent altitude) alapuolelle laskeutumista. Onnettomuusiltana näkyvyys oli varsin huono. Hieman ennen Crossairin lentoa 3597 laskeutunut kone ilmoitti, että he näkivät kiitotien vasta 2,2 meripeninkulman (4,1 kilometrin) päässä kiitotiestä. Kun Crossairin lento 3597 saavutti minimilähestymiskorkeuden kello 22.05, koneen kapteeni ilmoitti perämiehelle, että hänellä oli visuaalinen havainto maasta, ja jatkoi laskeutumista. Kello 22.06 kone osui puiden latvoihin ja putosi maahan. 21 matkustajaa ja kolme miehistön jäsentä, mukaan lukien kapteeni ja perämies, menehtyivät.
Onnettomuuden syyt

Onnettomuustutkijat löysivät kaksi syytä, jotka suoraan johtivat onnettomuuteen. Ensinnäkin kapteeni oli päättänyt laskeutua minimilähestymiskorkeuden alapuolelle, vaikka hänellä ei ollut visuaalista havaintoa kiitotiestä. Tutkijoiden mukaan kapteenilla ei mitenkään voinut olla tällaista haivaintoa siinä vaiheessa, kun hän ilmoitti havainnosta perämiehelle. Toinen pääsyy oli, ettei perämies tehnyt mitään estääkseen laskeutumisen minimilähestymiskorkeuden alapuolelle.
Tutkijat löysivät myös muita syitä, jotka vaikuttivat onnettomuuden syntyyn. Kiitotiellä 28 ei ollut järjestelmää, joka varoittaisi minimiturvallisuuskorkeuden alittamisesta. Miehistö jätti huomiotta varoitukset, joiden mukaan kone oli 500 ja 300 jalan korkeudessa maasta. Miehistön työnjako oli myös epäselvä. Kapteeni käytti paljon aikaa ikkunasta katsomiseen, vaikka hänen olisi pitänyt lentää konetta. Kapteeni ei seurannut etäisyyttä mittaavaa DME-laitetta. Työnjako ei vastannut lentoyhtiön vaatimuksia.
Lisäksi mäkeä, johon kone törmäsi, ei ollut merkitty lähestymiskarttaan, jota lentäjät käyttivät. Myös lennonjohdon säätiedot olivat virheellisiä. Ne eivät vastanneet kiitotie 28:n sääoloja. Niiden perusteella laskettu näkyvyyskin oli siis virheellinen. Todellinen näkyvyys ei ollut riittävä VOC/DME-menetelmälle.
Tutkijat saivat myös selville, että koneen kapteeni oli toistuvasti reputtanut lentolupiin tarvittavia kokeita. Hän oli aloittanut mittarilentokoulutuksen 1966, mutta sai luvan mittarilentoon vasta 1969 reputettuaan sekä käytännön että teoriakokeet useamman kerran. Pääsyynä reputtamiselle olivat navigointilaitteiden riittämätön ymmärrys ja virheellinen käyttö. MD-80 -konetyypin koulutuksessa 1990-luvulla kapteenilla havaittiin myös vastaavia puutteita, eikä hän siksi saanut lupaa tuolle konetyypille, mutta tämä ei johtanut muiden lupien uudelleenarviointiin. Lopulta kapteeni koulutettiin Avro RJ 85/100 -konetyypille, koska lentoyhtiö arveli sen olevan hänelle helpompaa. Tämän konetyypin kouluttaja ei tiennyt kapteenin vaikeuksista MD-80 -koulutuksessa. Onnettomuustutkijat totesivat, että lentoyhtiön olisi pitänyt reagoida näihin havaintoihin asianmukaisesti. Kapteenille oli myös sattunut läheltä-piti-tilanteita. Hän oli melkein törmännyt maahan ennen kiitotietä lähestyessään Luganon lentoasemaa, ja eräällä yksityisellä nähtävyyslennolla Alpeilla hän päätyi aivan väärään paikkaan navigointivirheen takia: hänen oli tarkoitus lentää Sioniin Sveitsiin, mutta hän päätyikin Italiaan. Siellä hän luuli edelleen kiertelevänsä Sionin lentokenttää, kunnes matkustajat huomasivat katukylttien olevan italiankielisiä.
Tunnettuja matkustajia

Eurodance-yhtye La Bouchen laulaja Melanie Thornton menehtyi onnettomuudessa. Myös pop-yhtye Passion Fruitin jäsenet ja manageri olivat lennolla. Kaksi jäsentä, Maria Serrano Serrano ja Nathaly van het Ende, menehtyivät onnettomuudessa. Kolmas jäsen, Debby St. Marteen, ja bändin manageri selvisivät hengissä.